
Vadovaudamasi Lietuvos Respublikos vietos savivaldos įstatymo 6 straipsnio 43 punktu, 18 straipsnio 1 dalimi, Lietuvos Respublikos piniginės socialinės paramos nepasiturintiems gyventojams įstatymo 4 straipsnio 2 dalimi, Birštono savivaldybės taryba nusprendžia:
1. Patvirtinti vienkartinių, tikslinių, sąlyginių ir periodinių pašalpų skyrimo ir mokėjimo tvarkos aprašą (pridedama). 
2. Pripažinti netekusiu galios Birštono savivaldybės tarybos 2018 m. rugpjūčio 24 d. sprendimą Nr. TS-130 „Dėl vienkartinės materialinės paramos skyrimo ir mokėjimo tvarkos aprašo patvirtinimo ir kai kurių Birštono savivaldybės tarybos sprendimų pripažinimo netekusiais galios“.
Šis sprendimas gali būti skundžiamas Lietuvos Respublikos administracinių bylų teisenos įstatymo nustatyta tvarka.

	Savivaldybės meras
	     





DANUTĖ LĖCKIENĖ
BIRŠTONO SAVIVALDYBĖS ADMINISTRACIJOS 
SOCIALINĖS PARAMOS SKYRIAUS VYRIAUSIOJI SPECIALISTĖ

Birštono savivaldybės tarybai

AIŠKINAMASIS RAŠTAS
PRIE TARYBOS SPRENDIMO PROJEKTO 
„DĖL VIENKARTINIŲ, TIKSLINIŲ, SĄLYGINIŲ IR PERIODINIŲ PAŠALPŲ SKYRIMO IR MOKĖJIMO TVARKOS APRAŠO PATVIRTINIMO IR KAI KURIŲ BIRŠTONO SAVIVALDYBĖS TARYBOS SPRENDIMŲ PRIPAŽINIMO NETEKUSIAIS GALIOS“

2019-07-01

Parengto projekto tikslas: vadovaujantis Lietuvos Respublikos piniginės socialinės paramos nepasiturintiems gyventojams įstatymo 4 straipsnio 2 dalimi, patvirtinti vienkartinių, tikslinių, sąlyginių ir periodinių pašalpų skyrimo ir mokėjimo tvarkos aprašą, kuriuo vadovaujantis, būtų teisinis pagrindas skirti pašalpą asmenims, atsidūrusiems sunkioje finansinėje padėtyje. 
Kaip šiuo metu sprendžiami projekte aptarti klausimai: šiuo metu vienkartinė materialinė parama skiriama vadovaujantis Savivaldybės tarybos 2018 m. rugpjūčio 24 d. sprendimu Nr. TS-130 priimta vienkartinės materialinės paramos teikimo tvarka. 
Kokių pozityvių rezultatų laukiama: bus patvirtinta reglamentuota tvarka, kaip suteikiama parama Birštono gyventojams.
Galimos neigiamos pasekmės, priėmus projektą, kokių priemonių reikėtų imtis, kad tokių pasekmių būtų išvengta: neigiamų pasekmių nenustatyta.
Kokie šios srities aktai tebegalioja ir kokius galiojančius aktus būtina pakeisti ar panaikinti, priėmus teikiamą projektą:  šiuo metu galioja Birštono savivaldybės tarybos 2018 m. rugpjūčio 24 d. sprendimu Nr. TS-130 priimta vienkartinės materialinės paramos teikimo tvarka, kuri bus pripažinta netekusia galios, priėmus šį sprendimą. 
Rengiant projektą gauti specialistų vertinimai ir išvados: negauti. 
Projekto iniciatoriai ir jo autoriai: 
projekto iniciatorė – Milda Astašauskienė;
autorė – Danutė Lėckienė.
Lėšų poreikis teisės aktui įgyvendinti: 2018 m. vienkartinei materialinei paramai buvo skirta 16000 Eur, visos lėšos panaudotos. 2019 metams skirta 13000 Eur. 
Kiti, autoriaus nuomone, reikalingi paaiškinimai: Lietuvos Respublikos piniginės socialinės paramos nepasiturintiems gyventojams įstatymo 4 straipsnio 2 dalis įpareigoja skirti ne tik vienkartines, bet ir tikslines, periodines bei sąlygines pašalpas, todėl 2018 m. rugpjūčio 24 d. sprendimu Nr. TS-130 priimta vienkartinės materialinės paramos teikimo tvarka tapo neaktuali. Vienkartinės, tikslinės, sąlyginės ir periodinės pašalpos bus mokamos iš Savivaldybės biudžeto socialinei paramai skirtų lėšų.


Skyriaus vyriausioji specialistė                                                                               Danutė Lėckienė

PATVIRTINTA         
Birštono savivaldybės tarybos
2019 m.                 d. 
sprendimu Nr. TS-


VIENKARTINIŲ, TIKSLINIŲ, SĄLYGINIŲ IR PERIODINIŲ PAŠALPŲ SKYRIMO IR MOKĖJIMO TVARKOS APRAŠAS


I SKYRIUS
BENDROSIOS NUOSTATOS

1. Vienkartinių, tikslinių, sąlyginių ir periodinių pašalpų skyrimo ir mokėjimo tvarkos aprašas (toliau – Aprašas) nustato vienkartinių, tikslinių, sąlyginių ir periodinių pašalpų (toliau – Pašalpa) dydžius, skyrimo sąlygas, prašymų teikimo ir nagrinėjimo tvarką Birštono savivaldybėje.
2. Pagrindinės šio Aprašo sąvokos atitinka Lietuvos Respublikos piniginės socialinės paramos nepasiturintiems gyventojams įstatymo (toliau – Įstatymas) pateiktas sąvokas. 
3. Pašalpa gali būti skiriama ir mokama Birštono savivaldybėje (toliau – Savivaldybė) gyvenantiems asmenims, kaip numatyta Įstatymo 1 straipsnio 2 dalyje.
4. Pašalpa mokama iš Savivaldybės biudžeto socialinei paramai skirtų lėšų.
5. Pašalpa skiriama siekiant padėti bendrai gyvenantiems asmenims arba vienam gyvenančiam asmeniui (toliau – asmuo), patekusiam į sunkią materialinę padėtį, kai jis yra išnaudojęs visus kitus galimus pajamų šaltinius bei artimųjų ir bendruomenės paramą. Pašalpa neužtikrina ilgalaikio ekonominio ir socialinio saugumo, o tik padeda asmenims išgyventi sunkioje situacijoje.
6. Skiriant Pašalpą asmenims visos gaunamos pajamos apskaičiuojamos kaip nurodyta Įstatymo 17 straipsnyje.
7. Aprašas parengtas vadovaujantis Įstatymu ir kitais Lietuvos Respublikos teisės aktais.
8. Apraše vartojamos sąvokos:
8.1. vienkartinė pašalpa – vienkartinio pobūdžio išmoka, skiriama vieną kartą per paskutinius 12 mėnesių iki kreipimosi; 
8.2. tikslinė pašalpa – išmoka, skiriama asmeniui, patekusiam į sunkią materialinę padėtį, siekiant suteikti jam tikslinę paramą individualiu atveju; 
8.3. sąlyginė pašalpa – išmoka, skiriama asmeniui, dalyvaujančiam socialinės integracijos programose, psichologinėje socialinėje reabilitacijoje; 
8.4.  periodinė pašalpa – išmoka, skiriama asmeniui, tam tikrą laiko tarpą;
8.5. bazinė socialinė išmoka (toliau – BSI) – nustatyta tvarka Lietuvos Respublikos Vyriausybės patvirtintas išmokos dydis.
8.6. valstybės remiamos pajamos (toliau – VRP) – nustatyta tvarka Lietuvos Respublikos Vyriausybės patvirtintas valstybės remiamų pajamų dydis. 

II SKYRIUS

VIENKARTINIŲ, TIKSLINIŲ, SĄLYGINIŲ IR PERIODINIŲ PAŠALPŲ SKYRIMO
SĄLYGOS IR DYDŽIAI

9. Vienkartinė pašalpa, atsižvelgiant į Savivaldybės finansines galimybes, gali būti skiriama asmenims šiais atvejais: 
9.1. jei gaisras, stichinė nelaimė suniokojo nuosavybės teise priklausantį neapdraustą ar draustą, bet pagal draudimo sutartį tai nėra draudžiamasis įvykis, gyvenamąjį nekilnojamąjį turtą, kuriame asmuo yra deklaravęs gyvenamąją vietą ir kuris yra vienintelis asmens turimas gyvenamasis būstas – iki 50 BSI (bendraturčiams vienkartinė piniginė parama skiriama, atsižvelgiant į jiems priklausančio turto dalį);
9.2. sunkios ligos, įrašytos į Lietuvos Respublikos sveikatos apsaugos ministro įsakymu patvirtintą Sunkių ligų sąrašą (toliau – Sunkių ligų sąrašas), atveju – iki 5 BSI;
9.3. traumos, operacijos atveju, kai gydymo išlaidos nėra visiškai kompensuojamos iš teritorinės ligonių kasos, kai šeimos ar vieno gyvenančio asmens vidutinės pajamos per mėnesį yra mažesnės už 3 VRP dydžius vienam asmeniui – iki 5 BSI; 
9.4. naujai diagnozuotos ligos, kai liga diagnozuota ne vėliau kaip per paskutinius 12 mėnesių iki kreipimosi, ar ligos, kuriai taikytas stacionarus gydymas atveju, kai šeimos ar vieno gyvenančio asmens vidutinės pajamos per mėnesį yra mažesnės už 3 VRP dydžius vienam asmeniui – iki 3 BSI; 
9.5. onkologinės ligos atveju, neatsižvelgiant į gaunamas pajamas – iki 7 BSI;
9.6. šeimoms, auginančioms vaikus, kurių vidutinės 3 praėjusių mėnesių, iki kreipimosi gaunamos pajamos vienam šeimos asmeniui yra mažesnės už 1,5 VRP pajamų – iki 4 BSI;
9.7. šeimoje gimus trims ir daugiau vaikų, jeigu dėl jų kreipiamasi ne vėliau kaip per 6 mėnesius nuo vaikų gimimo. Vienkartinė pašalpa neteikiama, jeigu vaikas (vaikai) gimė negyvas (negyvi) arba kreipimosi metu yra miręs (mirę) – 5 BSI kiekvienam vaikui;
9.8. akinių ir kitų nekompensuojamų techninės pagalbos priemonių ar būtinų vaistų (pagal gydytojų išduotus galiojančius receptus, išskyrus kompensuojamiesiems vaistams) išlaidoms kompensuoti, kai pajamos vienam šeimos nariui neviršija 3 VRP dydžio – iki 3BSI; 
9.9. už krosnių, kaminų remontą, kai pajamos vienam šeimos nariui neviršija 2 VRP, – iki 4 BSI dydžio;
9.10. kitais nenumatytais atvejais asmenims, esant sunkioms materialinėms gyvenimo sąlygoms, kurių vidutinės bendrai gyvenančių asmenų ar vieno gyvenančio asmens pajamos per mėnesį yra mažesnės už 1,5 VRP dydžius vienam asmeniui – iki 3BSI.
10. Sąlyginė pašalpa skiriama:
10.1. nevertinant pajamų, apmokėti viešojo transporto bilietus, dalyvaujantiems socialinės integracijos programose ir priemonėse (asmenims, grįžusiems iš laisvės atėmimo įstaigų, asmenims, besigydantiems nuo priklausomybių, kitiems socialinę riziką patiriantiems asmenims ir šeimoms) - iki 5 BSI;
10.2. apmokėti priklausomiems nuo psichoaktyvių medžiagų asmenims psichologinę socialinę reabilitaciją, kai pajamos vienam šeimos nariui neviršija 2 VRP – iki 10 BSI dydžio.
11. Tikslinė pašalpa skiriama:
11.1. asmeniui, grįžusiam iš laisvės atėmimo, kardomojo kalinimo vietų, socialinės ar psichologinės reabilitacijos įstaigų – 2 BSI. Pašalpa skiriama, kai asmuo išbuvo minimose vietose ne trumpiau kaip 3 mėnesius ir yra įsiregistravęs Užimtumo tarnyboje (išskyrus atvejus, kai asmuo dirba, pradeda mokytis dienine forma arba netektas darbingumas yra 60 ir daugiau procentų);
11.2. kai asmuo neturi lėšų būtinų dokumentų (ištuokos liudijimo (išrašo), pažymos iš Nekilnojamojo turto registro, VĮ „Regitra“, asmens tapatybės dokumento) gavimo išlaidų apmokėjimui – iki 3 BSI; 
11.3. asmenims, sukakus 90 ir daugiau metų, pašalpa skiriama pagal Birštono savivaldybės administracijos Socialinės paramos skyriaus (toliau – Skyrius) darbuotojų sudarytus sąrašus:
11.3.1. asmenims, kuriems sukako 90-metis – 100 Eur;
11.3.2. asmenims, kuriems sukako 95-eri – 150 Eur;
11.3.3. asmenims, kuriems sukako 100-metis – 200 Eur.
12. Periodinė pašalpa skiriama:
12.1. nedirbantiems tėvų netekusiems nesusituokusiems ir savo vaikų neturintiems pilnamečiams vaikams iki 24 metų, kurie mokosi pagal bendrojo ugdymo programą ar pagal formaliojo profesinio mokymo programą arba studijuoja aukštojoje mokykloje, arba pilnamečiams vaikams nuo bendrojo ugdymo programos baigimo dienos iki tų pačių metų rugsėjo 1 dienos kuriems įstatymų nustatyta tvarka nebuvo nustatyta globa (rūpyba), pašalpa skiriama nuo įsakymo skirti pašalpą priėmimo dienos, ne ilgiau kaip 12 mėn., bet ne ilgiau iki vaikui sueis 24 metai – 2 BSI per mėnesį;
12.2. asmenims, auginantiems vaikus, kuriems buvo teiktos laikino gyvenimo namų ir socialinės priežiūros paslaugos kriziniu laikotarpiu, – iki 2 BSI per mėnesį;
12.3. vaikus globojančioms šeimoms, nuo vaiko apgyvendinimo šeimoje, iki bus nustatyta laikinoji globa ir pradėta mokėti globos (rūpybos)  išmoka – 3 BSI per mėnesį (arba proporcingai dienų skaičiui);
12.4. ne ilgiau kaip 6 mėnesius sumokėti už laikino apnakvindinimo ar trumpalaikės socialinės globos teikimo paslaugas, jei pajamos vienam šeimos nariui neviršija 2 VRP (pagal pateiktą sąskaitą). 
12.5. asmenims, siekiant užtikrinti būtiniausių (maitinimosi, asmeninės higienos, gydymosi ir kt.) poreikių patenkinimą, kai dėl sveikatos būklės (asmens ar jo šeimos narių) jis negali to padaryti savarankiškai ir kreipimosi metu neturi jokio pajamų šaltinio, skiriama 3 mėnesius – iki 1 VRP dydžio.

III SKYRIUS
KREIPIMASIS DĖL PAŠALPOS

13. Dėl Pašalpos gali kreiptis vyresnis kaip 18 metų vienas gyvenantis asmuo arba vienas iš bendrai gyvenančių asmenų.
14. Dėl Pašalpos Birštono savivaldybės gyventojai turi kreiptis į Skyrių:
14.1. Birštono miesto gyventojai – į Skyrių;
14.2. Birštono seniūnijos ar miesto, kuriems teritoriniu atžvilgiu seniūnija arčiau negu Skyrius,  gyventojai – į Skyriaus specialistą, dirbantį seniūnijoje. 
15. Kreipdamiesi Pašalpos, asmenys pateikia asmens tapatybę patvirtinantį dokumentą, užpildo  prašymą skirti Pašalpą (priedas) bei pateikia dokumentus, įrodančius teisę į Pašalpą, ir visą teisingą informaciją apie save ir bendrai gyvenančius asmenis, savo ir bendrai gyvenančių asmenų veiklos pobūdį, gaunamas pajamas ir kitą Pašalpai skirti būtiną informaciją.
16. Gautą prašymą jo gavimo dieną Skyriaus darbuotojai užregistruoja Savivaldybės administracijos dokumentų registravimo sistemoje. 
17. Prašymą pateikusiam asmeniui Skyriaus specialistai įteikia informacinį lapelį, kuriame pažymi ar pateikti visi dokumentai arba įrašo informaciją apie trūkstamus  dokumentus. Nagrinėjant prašymą ir pateiktus dokumentus, nustačius, kad trūksta dokumentų, pareiškėjas apie tai informuojamas raštu arba prašyme nurodytu būdu. Trūkstant dokumentų, pareiškėjui nurodomas terminas (data) jų pateikimui.
18. Jeigu asmuo nustatytu laiku nepateikia trūkstamų dokumentų, jo prašymas laikomas nepaduotu ir pareiškėjui grąžinami jo prie prašymo pateikti dokumentai, o prie prašymo paliekamos šių dokumentų kopijos.
19. Prie prašymo pridedami dokumentai, patvirtinantys prašyme nurodytas aplinkybes: 
19.1. pažyma apie apskaičiuotą ir išmokėtą darbo užmokestį ir kitas išmokas ar kiti dokumentai, patvirtinantys gaunamas pajamas; 
19.2. teismo nutartis (sprendimas) ar kitas teismo procesinis dokumentas dėl išlaikymo vaikui (vaikams) priteisimo arba pažyma apie vaiko (vaikų) išlaikymui gaunamas (negaunamas) periodines išmokas (alimentus) arba kitų kompetentingų institucijų dokumentai, patvirtinantys išspręstą (sprendžiamą) vaiko (vaikų) materialinį išlaikymą; 
19.3. pažyma apie gaunamas už tarnybą pareigūnų ir karių valstybines pensijas ir kitų valstybių mokamas pensijas, išmokas;
19.4. pažyma apie paleidimą iš laisvės atėmimo, kardomojo kalinimo vietos, socialinės ir (ar) psichologinės (medicininės) reabilitacijos įstaigos (pateikia asmenys, grįžę iš šių įstaigų);
19.5. išrašas iš medicininių dokumentų ar (ir) gydymo įstaigos pažyma su nurodytais ligos kodais ar diagnoze, ne senesnis kaip pusės metų, nurodant, kad asmens liga, sveikatos būklė atitinka Sunkių ligų sąrašą; 
19.6. kompetentingų institucijų dokumentai (pažymos), patvirtinantys įvykusio gaisro, stichinės nelaimės faktą;
19.7. dokumentas, patvirtinantis faktą (savo parašu patvirtintą informaciją), kad gaisro, stichinės nelaimės suniokotas turtas nebuvo apdraustas ar draustas, bet pagal draudimo sutartį tai nėra draudžiamasis įvykis;
19.8. kiti dokumentai, atsižvelgiant į aplinkybes.
20. Asmenims nereikia pateikti dokumentų, kai Skyrius duomenis gauna iš valstybės ir žinybinių registrų ar valstybės informacinių sistemų.
21. Buities ir gyvenimo sąlygų patikrinimo aktas, kurį pildo Skyriaus darbuotojas, yra privalomas Aprašo 9.9., 9.10 ir 12.5. punktuose numatytais atvejais. 
22. Asmenims, grįžusiems iš laisvės atėmimo vietų, išmoka skiriama, jei dėl jos kreipėsi ne vėliau kaip per 6 mėn. nuo pažymoje dėl paleidimo iš laisvės atėmimo, kardomojo kalinimo vietos, socialinės ir (ar) psichologinės reabilitacijos įstaigos nurodytos paleidimo datos.

IV SKYRIUS
PAŠALPOS  SKYRIMAS IR MOKĖJIMAS

23. Skyriaus specialistas, patikrinęs asmenų prašymus ir kitus dokumentus, pateikia juos svarstyti (išskyrus Aprašo 9.7., 9.9., 11.1., 11.3., 12.1., 12.3. ir 12.5. punktuose nurodytus atvejus) Socialinių reikalų komisijai prie Socialinės paramos skyriaus (toliau – Komisija) kartu su Birštono savivaldybės tarybos Socialinių reikalų komitetu (toliau – Komitetas).
24. Komisija kartu su Komitetu nagrinėja asmenų prašymus skirti Pašalpą. Komisijos ir Komiteto darbą reglamentuoja Socialinių reikalų komisijos prie Socialinės paramos skyriaus ir Socialinių reikalų komiteto veiklos reglamentas (toliau – veiklos reglamentas). 
25. Pašalpos teikimo formos:
25.1. pinigine forma;
25.2. nepinigine forma; 
25.3. pinigine ir (ar) nepinigine forma.
26. Pašalpa skiriama Socialinės paramos skyriaus vedėjo įsakymu. 
27. Prašymai dėl Pašalpos skyrimo svarstomi ne rečiau kaip kartą per ketvirtį, nuo prašymo ir visų reikiamų dokumentų gavimo dienos. Įsakymas skirti (neskirti) Pašalpą priimamas per 5 darbo dienas nuo prašymo svarstymo dienos.
28. Pašalpa mokama:
28.1. Savivaldybės kasoje, per paštą ar į asmeninę sąskaitą banke;
28.2. pervedant įmonių atsiskaitomąsias sąskaitas, susidariusioms skoloms padengti.
29. Pašalpa asmeniui neskiriama, kai:
29.1. asmuo nesudaro galimybės įvertinti buities ir gyvenimo sąlygas; 
29.2. nepateikė visų reikiamų dokumentų per mėnesį nuo prašymo pateikimo dienos;
29.3. nustačius, kad asmuo pateikė neteisingus duomenis apie gaunamas pajamas, apie save ir šeimos narius.
29.4. pajamos vienam šeimos nariui viršija nustatytą Apraše VRP dydį;
29.5. nurodyta liga nėra įrašyta į Lietuvos Respublikos sveikatos apsaugos ministro įsakymu patvirtintą sunkių ligų sąrašą;
29.6. situacija susidarė dėl asmens aplaidumo, vengimo mokėti mokesčius, neišnaudojus visų teisėtų pajamų gavimo galimybių ar kitų subjektyvių priežasčių;
29.7. lėtinių ligų gydymo išlaidoms kompensuoti;
29.8. neteko teisės gauti piniginę socialinę paramą Įstatyme numatytais atvejais dėl savo nepagrįstų veiksmų ar aplaidumo.
30. Neatsiėmus Pašalpos per 3 mėnesius nuo jos skyrimo dienos, ji neišmokama.
31. Mirus asmeniui, kuriam paskirta Pašalpa, ji neišmokama.
32. Konkretus Pašalpos dydis priklauso nuo individualios asmens socialinės situacijos sudėtingumo, patirtos žalos dydžio ir kitų aplinkybių. 

V SKYRIUS
BENDROSIOS NUOSTATOS

33. Skyrius užtikrina asmens pateiktų duomenų konfidencialumą teisės aktų nustatyta tvarka.
34. Skyriaus specialistas per 5 darbo dienas nuo Skyriaus vedėjo įsakymo užregistravimo dienos informuoja pareiškėją, jo prašyme nurodytu būdu, išsiunčiant įsakymo kopiją arba išrašą apie pašalpos skyrimą (neskyrimą). 
35. Aprašo vykdymo kontrolę atlieka Savivaldybės kontrolės ir audito tarnyba ir Centralizuoto vidaus audito skyrius.
36. Administracijos direktorius sudaro Socialinių reikalų komisiją prie Socialinės paramos skyriaus, keičia jos sudėtį ir tvirtina veiklos reglamentą. 
37. Jeigu dėl Pašalpos buvo kreiptasi iki Aprašo įsigaliojimo, skiriant Pašalpą taikomos iki Aprašo įsigaliojimo galiojusio Vienkartinės materialinės paramos skyrimo ir mokėjimo tvarkos aprašo nuostatos, patvirtintos Birštono savivaldybės tarybos 2018 m. rugpjūčio 24 d. sprendimu Nr. TS-130. Jeigu dėl Pašalpos kreipiamasi įsigaliojus Aprašui, skiriant vienkartinę piniginę paramą, taikomos Aprašo nuostatos.
38. Ši tvarka skelbiama Savivaldybės interneto svetainėje www.birstonas.lt.
39. Skyriaus vedėjo įsakymas dėl Pašalpos skyrimo (neskyrimo) gali būti skundžiamas Lietuvos Respublikos administracinių bylų teisenos įstatymo nustatyta tvarka. 


________________________________




















Vienkartinių,tikslinių, sąlyginių ir periodinių pašalpų skyrimo tvarkos aprašo 1 priedas


(Prašymo skirti vienkartinę, tikslinę, sąlyginę, periodinę pašalpą forma)


	Vardas
	
	
	
	
	
	
	
	
	
	
	
	
	
	
	
	
	
	
	
	
	
	
	
	
	
	
	
	

	Pavardė
	
	
	
	
	
	
	
	
	
	
	
	
	
	
	
	
	
	
	
	
	
	
	
	
	
	
	
	

	Asmens kodas
	
	
	
	
	
	
	
	
	
	
	
	

	Deklaruota gyvenamoji vieta
	Tel.

	Faktinė gyvenamoji vieta, jei ji nesutampa su deklaruota gyvenamąja vieta
	El. pašto adresas




Birštono savivaldybės administracijos Socialinės paramos skyriui

PRAŠYMAS SKIRTI VIENKARTINĘ, TIKSLINĘ, SĄLYGINĘ, PERIODINĘ PAŠALPĄ
20    m.____________________ d.


Prašau skirti vienkartinę, tikslinę, sąlyginę, periodinę pašalpą:

____________________________________________________________________________________________________________________________________________________________________________________________________________________________________________________________________________________________________________________________________________________________________________________________________________________________________________________________________________________________________________________________________________________________________________________________________________________________________________________________________________________________________________________________________________________________________________________________________________________________________________________________________________________________________________________________________________________________________________________________________________________________________________________________________________________________________________________________________________________________________________________________________________________________________________________________________________________________________________________________________________________________________________________________________________________________________________________________________________________________________________________________________________________________________________________________________________________________________________________________________________________
Prašau vienkartinę, tikslinę, sąlyginę, periodinę pašalpą mokėti:
 banke  (kredito įstaigoje) ________________________________________________________________________________
(banko (kredito įstaigos) pavadinimas, sąskaitos Nr.) 
 pašte  _________________________________________________________________________

 sav. kasoje_____________________________________________________________________
Informaciją dėl vienkartinės, tikslinės, sąlyginės, periodinės pašalpos skyrimo ar neskyrimo prašau teikti:
telefonu_______________________________________________________________________
paštu, adresas___________________________________________________________________
elektroniniu paštu, el. p. adresas____________________________________________________

Pridedami dokumentai:
______________________________________________________________________________
___________________________________________________________________________________
___________________________________________________________________________________
________________________________________________________________________________
___________________________________________________________________________________
___________________________________________________________________________________

PATVIRTINU, kad šiame prašyme ir kartu su juo pateiktuose dokumentuose, jų kopijose (skaitmeninėse kopijose) nurodyta informacija yra teisinga.

SUTINKU, jog reikiami duomenys apie mane ir bendrai gyvenančius asmenims, būtų tikrinami ir renkami valstybės ir žinybinių registrų ir valstybės informacinių sistemų.



Pareiškėjas _________________________________________________________________
(parašas, vardas ir pavardė)












Vienkartinių,tikslinių, sąlyginių ir periodinių pašalpų skyrimo tvarkos aprašo 2 priedas

INFORMACINIS LAPELIS

___________________________________________________________________________________
(asmens, kuriam įteikiamas lapelis, vardas ir pavardė)

Prašymas skirti vienkartinę, tikslinę, sąlyginę, periodinę pašalpą (kas reikalinga, pabraukti) gautas __________________________
(gavimo data)                                                                                            

 Pateikti visi reikalingi dokumentai


	Nepateikti vienkartinei, tikslinei, sąlyginei, periodinei pašalpai skirti reikalingi dokumentai:

	Eil.
Nr.
	Nepateikti dokumentai
	Pateikti 
iki

	
	
	

	
	
	

	
	
	



Prašymą ir dokumentus priėmė

	_________________________
(pareigų pavadinimas)
	______________          ________________________________
(parašas)                                               (vardas ir pavardė)









TEISĖS AKTŲ PROJEKTŲ ANTIKORUPCINIO VERTINIMO PAŽYMA

Teisės akto projekto pavadinimas: tarybos sprendimo projektas „Dėl vienkartinių, tikslinių, sąlyginių ir periodinių pašalpų skyrimo ir mokėjimo tvarkos aprašo patvirtinimo ir kai kurių Birštono savivaldybės tarybos sprendimų pripažinimo netekusiais galios“ 
teisės akto projekto tiesioginis rengėjas: Danutė Lėckienė
Antikorupciniu požiūriu rizikingos teisės akto projekto nuostatos (nurodyti kriterijaus numerį, kurį taikant nustatytai korupcijos rizikai šalinti ar valdyti teisės akto projekte nenumatyta priemonių)[footnoteRef:1]: - [1: Jeigu tas pats kriterijus taikomas kelioms teisės akto projekto nuostatoms, nurodyti ir konkrečias teisės akto projekto nuostatas, dėl kurių galima korupcijos rizika nepašalinta ar kuriai valdyti teisės akto projekte nenumatyta priemonių.] 

Antikorupciniu požiūriu rizikingos teisės akto projekto nuostatos, nustatytos atliekant antikorupcinį vertinimą po tarpinstitucinio derinimo (nurodyti kriterijaus numerį, kurį taikant nustatytai korupcijos rizikai šalinti ar valdyti teisės akto projekte nenumatyta priemonių)[footnoteRef:2]: - [2:  Tas pat.] 


	Eil. Nr.
	Kriterijus
	Pagrindimas (nurodomos konkrečios teisės akto projekto ar kitų teisės aktų nuostatos, pagrindžiančios teigiamą atsakymą, arba pateikiamos antikorupcinį teisės akto projekto vertinimą atliekančio specialisto pastabos ir pasiūlymai dėl korupcijos rizikos mažinimo)
	Teisės akto projekto pakeitimas, mažinantis korupcijos riziką, arba teisės akto projekto tiesioginio rengėjo argumentai, kodėl neatsižvelgta į pastabą
	Išvada dėl teisės akto projekto pakeitimų arba argumentų, kodėl neatsižvelgta į pastabą

	
	
	pildo teisės akto projekto vertintojas
	pildo teisės akto projekto tiesioginis rengėjas
	pildo teisės akto projekto vertintojas

	1.
	Teisės akto projektas nesudaro išskirtinių ar nevienodų sąlygų subjektams, su kuriais susijęs teisės akto įgyvendinimas
	Nesudaro
	
	x tenkina
□ netenkina

	2.
	Teisės akto projekte nėra spragų ar nuostatų, leisiančių dviprasmiškai aiškinti ir taikyti teisės aktą
	Nėra
	
	x tenkina
□netenkina

	3.
	Teisės akto projekte nustatyta, kad sprendimą dėl teisių suteikimo, apribojimų nustatymo, sankcijų taikymo ir panašiai priimantis subjektas atskirtas nuo šių sprendimų teisėtumą ir įgyvendinimą kontroliuojančio (prižiūrinčio) subjekto
	Aprašo 14,23,24,37 punktai
	
	x tenkina
□netenkina

	4.
	Teisės akto projekte nustatyti subjekto įgaliojimai (teisės) atitinka subjekto atliekamas funkcijas (pareigas)
	Atitinka
	
	x tenkina
□ netenkina

	5.
	Teisės akto projekte nustatytas baigtinis sprendimo priėmimo kriterijų (atvejų) sąrašas
	Aprašo 9,10,11,12,13,14,29,32 punktai
	
	x tenkina
□ netenkina

	6.
	Teisės akto projekte nustatytas baigtinis sąrašas motyvuotų atvejų, kai priimant sprendimus taikomos išimtys
	Nėra
	
	x tenkina
□ netenkina





	7.
	Teisės akto projekte nustatyta sprendimų priėmimo, įforminimo tvarka ir priimtų sprendimų viešinimas
	Aprašo 26,38 punktai
Sprendimai neviešinami dėl asmens duomenų apsaugos
	
	x tenkina
□ netenkina

	8.
	Teisės akto projekte nustatyta sprendimų dėl mažareikšmiškumo priėmimo tvarka
	Kriterijus netaikomas
	
	x tenkina
□ netenkina

	9.
	Jeigu pagal numatomą reguliavimą sprendimus priima kolegialus subjektas, teisės akto projekte nustatyta kolegialaus sprendimus priimančio subjekto:
9.1. konkretus narių skaičius, užtikrinantis kolegialaus sprendimus priimančio subjekto veiklos objektyvumą;
9.2. jeigu narius skiria keli subjektai, proporcinga kiekvieno subjekto skiriamų narių dalis, užtikrinanti tinkamą atstovavimą valstybės interesams ir kolegialaus sprendimus priimančio subjekto veiklos objektyvumą ir skaidrumą;
9.3. narių skyrimo mechanizmas;
9.4. narių rotacija ir kadencijų skaičius ir trukmė;
9.5. veiklos pobūdis laiko atžvilgiu;
9.6. individuali narių atsakomybė
	Kriterijus netaikomas
	
	x tenkina
□ netenkina

	10.
	Teisės akto projekto nuostatoms įgyvendinti numatytos administracinės procedūros yra būtinos, nustatyta išsami jų taikymo tvarka 
	Būtinos procedūros, tvarka nustatyta
	
	x tenkina
□ netenkina

	11.
	Teisės akto projekte nustatytas baigtinis sąrašas motyvuotų atvejų, kai administracinė procedūra netaikoma
	Kriterijus netaikomas
	
	x tenkina
□ netenkina

	12.
	Teisės akto projektas nustato jo nuostatoms įgyvendinti numatytų administracinių procedūrų ir sprendimo priėmimo konkrečius terminus
	Aprašo 27, 29.2, 34 punktai
	
	x tenkina
□ netenkina

	13.
	Teisės akto projektas nustato motyvuotas terminų sustabdymo ir pratęsimo galimybes
	Kriterijus netaikomas
	
	x tenkina
□ netenkina

	14.
	Teisės akto projektas nustato administracinių procedūrų viešinimo tvarką
	Aprašo 39 punktas
	
	x tenkina
□ netenkina

	15.
	Teisės akto projektas nustato kontrolės (priežiūros) procedūrą ir aiškius jos atlikimo kriterijus (atvejus, dažnį, fiksavimą, kontrolės rezultatų viešinimą ir panašiai)
	Kriterijus netaikomas
	
	□ tenkina
□ netenkina




	
16.
	Teisės akto projekte nustatytos kontrolės (priežiūros) skaidrumo ir objektyvumo užtikrinimo priemonės[footnoteRef:3] [3: Pavyzdžiui, aiškiai ir išsamiai išdėstytos kontroliuojančio subjekto teisės ir pareigos, nustatyta standartizuota kontrolės atlikimo procedūra, reikalavimas fiksuoti atskirus kontrolės procedūros etapus ir jų rezultatus, atsakingų specialistų rotacija, užkirstas kelias kontroliuojančio ir kontroliuojamo subjektų tiesioginiam kontaktui be liudininkų ir panašiai.] 

	Kriterijus netaikomas
	
	□ tenkina
□ netenkina

	17.
	Teisės akto projekte nustatyta subjektų, su kuriais susijęs teisės akto projekto nuostatų įgyvendinimas, atsakomybės rūšis (tarnybinė, administracinė, baudžiamoji ir panašiai)
	Kriterijus netaikomas
	
	x tenkina
□ netenkina

	18.
	Teisės aktų projekte numatytas baigtinis sąrašas kriterijų, pagal kuriuos skiriama nuobauda (sankcija) už teisės akto projekte nustatytų nurodymų nevykdymą, ir nustatyta aiški jos skyrimo procedūra
	Kriterijus netaikomas
	
	x tenkina
□ netenkina

	19.
	Kiti svarbūs kriterijai
	Kriterijus netaikomas
	
	□ tenkina
□ netenkina







	Teisės akto projekto tiesioginis rengėjas:
	Socialinės paramos skyriaus
vyriausioji specialistė 
Danutė Lėckienė

	Teisės akto projekto vertintojas:
	Teisės ir civilinės metrikacijos skyriaus vyresnioji specialistė
Vilma Klebauskienė

	
	(pareigos) (vardas ir pavardė)
	
	(pareigos) (vardas ir pavardė)

	
	

	
	

	
	(parašas) (data) 2019-08-01
	
	(parašas) (data) 2019-08-01


______________


